Document ID: /roh_data/filtered/fineweb-2-filterrobots_roh.jsonl.gz/7295

Las autoritads svizras online
Scolaras e scolars da manischar ston percurrer ina scolaziun da duas fasas per survegnir definitivamain il permiss da manischar. Suenter l'examen da manischar reussì (fasa 1) sto la manischunza nova u il manischunz nov sa furmar supplementarmain – durant il temp d'emprova da 3 onns – cun far dus curs (fasa 2).
Sch'ins ha fatg cun success l'examen da manischar teoretic e pratic.
Il temp d'emprova dura 3 onns. Questa limitaziun temporara è inditgada en il permiss da manischar. Ils vehichels na ston betg esser marcads spezialmain.
Il permiss da manischar illimità vegn emess sin dumonda pir, cur ch'il temp d'emprova è scadì e suenter che la furmaziun supplementara obligatorica da 2 dis è vegnida absolvida. I na sto vegnir absolvì nagin ulteriur examen.